*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Οκτωβρίου 1981

περί παρατάσεως, όσον αφορά ορισμένες τρίτες χώρες, της προθεσμίας η οποία προβλέπεται σχετικά με τους ελέγχους των διατηρητέων ποικιλιών στις οδηγίες 70/457/ΕΟΚ και 70/458/ΕΟΚ

(81/888/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ (2), και ιδίως το άρθρο 21 παράγραφος 2 τρίτη φράση,

την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών (3), όπως τροποποιήθηκε τελευταία από την οδηγία 80/1141/ΕΟΚ και ιδίως το άρθρο 32 παράγραφος 2 τρίτη φράση,

Εκτιμώντας:

ότι, σύμφωνα με το άρθρο 21 παράγραφος 1 της οδηγίας 70/457/ΕΟΚ και το άρθρο 32 παράγραφος 1 της οδηγίας 70/458/ΕΟΚ, το Συμβούλιο κατόπιν προτάσεως της Επιτροπής διαπιστώνει αν οι έλεγχοι των διατηρητέων ποικιλιών που πραγματοποιούνται σε τρίτη χώρα παρέχουν τις ίδιες εγγυήσεις με τους ελέγχους οι οποίοι πραγματοποιούνται από τα Κράτη μέλη·

ότι, με την απόφασή του 78/476/ΕΟΚ (4), όπως τροποποιήθηκε τελευταία από την απόφαση 79/508/ΕΟΚ (5), το Συμβούλιο έχει προβεί στην διαπίστωση αυτή για ορισμένες τρίτες χώρες·

ότι, όσον αφορά την Αυστρία, την Αυστραλία, την Ελβετία, την Τσεχοσλοβακία, το Ισραήλ, την Ιαπωνία, τη Χιλή και τη Γιουγκοσλαβία καθώς και εν μέρει την Πολωνία, οι διαθέσιμες πληροφορίες δεν έχουν ακόμη επιτρέψει μια τέτοια διαπίστωση·

ότι, για να μην διαταραχθούν οι παραδοσιακές εμπορικές σχέσεις ορισμένων Κρατών μελών, πρέπει ως εκ τούτου να παραταθεί εκ νέου η προθεσμία που προβλέπεται στο άρθρο 21 παράγραφος 2 της οδηγίας 70/457/ΕΟΚ και στο άρθρο 32 παράγραφος 2 της οδηγίας 70/458/ΕΟΚ περί των ελέγχων των διατηρητέων ποικιλιών· ότι πρέπει εν τούτοις να περιορισθεί η παράταση αυτή στις ήδη αποδεκτές ποικιλίες ή και σε εκείνες για τις οποίες έχει ζητηθεί εγγραφή στο Κράτος μέλος το οποίο κάνει χρήση της αδείας, πριν από την 1η Ιουλίου 1980·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η προθεσμία που προβλέπεται στο άρθρο 21 παράγραφος 2 της οδηγίας 70/457/ΕΟΚ, κατά το μέτρο που εφαρμόζεται στη διαπίστωση ισοτιμίας που προβλέπεται στο άρθρο 21 παράγραφος 1 υπό β, παρατείνεται, όσον αφορά την Αυστρία, την Αυστραλία, τη Γιουγκοσλαβία, την Ελβετία, την Ιαπωνία, το Ισραήλ, την Τσεχοσλοβακία και τη Χιλή, μέχρι τις 30 Ιουνίου 1982 για τα γεωργικά είδη.

2. Η προθεσμία που προβλέπεται στο άρθρο 32 παράγραφος 2 της οδηγίας 70/458/ΕΟΚ, κατά το μέτρο που εφαρμόζεται στη διαπίστωση ισοτιμίας που προβλέπεται παρατείνεται, στο άρθρο 32 παράγραφος 1 υπό β, οαρατείνεται, όσον αφορά την Αυστρία, την Αυστραλία, την Ελβετία, το Ισραήλ, την Ιαπωνία και την Πολωνία, μέχρι τις 30 Ιουνίου 1982 για τα δενδροκηπευτικά είδη.

3. Οι παράγραφοι 1 και 2 ισχύουν μόνο για τις ήδη αποδεκτές ποικιλίες ή για τις ποικιλίες των οποίων η αίτηση αποδοχής είχε δεόντως υποβληθεί πριν από την 1η Ιουλίου 1980 στο Κράτος μέλος που κάνει χρήση της αδείας.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 19 Οκτωβρίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.

(3) ΕΕ αριθ. L 225 της 12. 10. 1970, σ. 7.

(4) ΕΕ αριθ. L 152 της 8. 6. 1978, σ. 17.

(5) ΕΕ αριθ. L 133 της 31. 5. 1979, σ. 25.